b"\n_START_ARTICLE_\nAl 'Aqabah\n_START_PARAGRAPH_\nAl 'Aqabah (arab. \xd9\x85\xd8\xad\xd8\xa7\xd9\x81\xd8\xb8\xd8\xa9 \xd8\xa7\xd9\x84\xd8\xb9\xd9\x82\xd8\xa8\xd8\xa9\xe2\x80\x8e) on yksi Jordanian kahdestatoista kuvernoraatista. Se sijaitsee maan lounaisosassa Punaiseenmereen kuuluvan Akabanlahden rannalla. Al 'Aqabah on Jordanian ainoa kuvernoraatti jolla on rantaviivaa merelle, ja se onkin sijaintinsa vuoksi t\xc3\xa4rke\xc3\xa4\xc3\xa4 aluetta Jordanian taloudelle, sill\xc3\xa4 suurin osa maan ulkomaankaupasta kulkee alueen l\xc3\xa4pi. Kuvernoraatin pinta-ala on 6 900 neli\xc3\xb6kilometri\xc3\xa4 ja se on kooltaan Jordanian nelj\xc3\xa4nneksi suurin. Kuvernoraatin alueella asui vuonna 2008 yhteens\xc3\xa4 127 500 ihmist\xc3\xa4, ja sen p\xc3\xa4\xc3\xa4kaupunki on noin 80 000 asukkaan Akaba."